Lébény Város Polgármesterétől

……..) napirend

**Előterjesztés**

**a**

**Képviselő-testület 2018. május 31-i ülésére**

Tárgy: 2017. évi zárszámadási rendelet

Előterjeszti: Kovács Gábor polgármester

Tartalom

[Az előirányzatok és azok teljesülésének alakulása 3](#_Toc514917660)

[Bevételek 3](#_Toc514917661)

[Önkormányzat működési támogatásai 3](#_Toc514917662)

[Működési célú támogatások államháztartáson belülről 3](#_Toc514917663)

[Felhalmozási célú támogatások államháztartáson belülről 4](#_Toc514917664)

[Közhatalmi bevételek 4](#_Toc514917665)

[Működési bevételek 4](#_Toc514917666)

[Felhalmozási bevételek 4](#_Toc514917667)

[Belföldi értékpapírok bevételei 4](#_Toc514917668)

[Maradvány igénybevétele 4](#_Toc514917669)

[Kiadások 5](#_Toc514917670)

[Személyi juttatások 5](#_Toc514917671)

[Munkaadót terhelő járulékok 5](#_Toc514917672)

[Dologi kiadások 5](#_Toc514917673)

[Ellátottak pénzbeli támogatásai 5](#_Toc514917674)

[Egyéb működési célú kiadások 6](#_Toc514917675)

[Beruházások 6](#_Toc514917676)

[Felújítások 6](#_Toc514917677)

[Egyéb felhalmozási kiadások 6](#_Toc514917678)

[Belföldi értékpapír kiadások 6](#_Toc514917679)

[Belföldi finanszírozás kiadásai 6](#_Toc514917680)

[Maradvány 7](#_Toc514917681)

[Eredmény-kimutatás 7](#_Toc514917682)

[A vagyon alakulása 8](#_Toc514917683)

[Összegzés 9](#_Toc514917684)

[Előzetes hatásvizsgálat 10](#_Toc514917685)

[NYILATKOZAT 12](#_Toc514917686)

[Határozati javaslat 15](#_Toc514917687)

**Tisztelt Képviselő-testület!**

Az államháztartás számviteléről szóló 4/2013. kormányrendelet 5 §-a alapján a költségvetés végrehajtásáról az éves költségvetési beszámolók alapján a költségvetéssel összehasonlítható módon, az év utolsó napján érvényes szervezeti, besorolási rendnek megfelelően záró számadást kell készíteni és a zárszámadás során valamennyi bevételről és kiadásról el kell számolni.

A helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé. Az előterjesztést követő harminc napon belül, de legkésőbb a költségvetési évet követő ötödik hónap utolsó napjáig hatályba kell léptetni a zárszámadási rendeletet.

A beszámoló megítéléséhez a mellékletekben szereplő teljesítési adatokat a módosított előirányzati tételekhez kell viszonyítanunk.

Az önkormányzat és intézményeinek összevont bevételi és kiadási adatait a az 1. számú melléklet tartalmazza.

# Az előirányzatok és azok teljesülésének alakulása

## Bevételek

Összességében megállapítható, hogy a bevételek kedvezően alakultak önkormányzatunknál. A bevételek 499355 E Ft-tal kerültek megtervezésre, a módosítások és átcsoportosítások során a módosított előirányzat összegét 957452 E Ft-ra változtattuk, míg a teljesítés 983827 E Ft-ban valósult meg. A bevételek a módosított előirányzathoz képest 103 %-ban teljesültek.

Fontos kiemelni, hogy az eredeti előirányzathoz képest, a jelentős előirányzat módosítást az elnyert pályázatok támogatási összegének kiutalása eredményezte.

### Önkormányzat működési támogatásai

A központi költségvetés a működési kiadások fedezetére 189966 E Ft bocsájtott rendelkezésünkre. A kiutalások és a módosított előirányzatok összege megegyező, azaz 100 %-ban teljesültek.

### Működési célú támogatások államháztartáson belülről

Ezen a jogcímen 21060 E Ft bevétel realizálódott, amely et a közfoglalkoztatásra, a védőnői feladatok ellátására használtunk fel. A tervezett összeghez képest a bevételek 98 % folyt be.

### Felhalmozási célú támogatások államháztartáson belülről

A pénzügyileg befolyt összeg 227868 E Ft, amely tartalmazza a bölcsőde építésére és az önkormányzati hivatal felújítására kapott támogatások összegét.

### Közhatalmi bevételek

A helyi adók teljesítési adatai 9 %-kal haladták meg a módosított előirányzatok összegét. A legjelentősebb volumenű helyi adónk az iparűzési adó és ennek teljesülése 11 %-kal haladta meg a tervezett összeget, míg a vagyoni típusú adók és az egyéb adók bevételei - csekély mértékben - nem érték el a 100 %-ot

### Működési bevételek

A működési bevételek módosított előirányzata 44706 E Ft, míg ezek teljesítése 50248 E Ft volt, tehát ezen a jogcímen is meghaladtuk az előírást.

### Felhalmozási bevételek

Felhalmozási bevételek előirányzata a képviselő-testület döntéseivel összhangban került megtervezésre és így 100 %-ban teljesültek.

### Belföldi értékpapírok bevételei

A pályázati támogatások kiutalása után a szabad pénzeszközeink egy részét rövid időre kincstárjegybe fektettük 180000 E Ft értékben.

### Maradvány igénybevétele

A 2016. évről elfogadott zárszámadási rendelet alapján 48201 E Ft költségvetési maradvány állt rendelkezésünkre, amelyet a 2017. évben felhasználtunk.

Az alábbi ábra mutatja, hogy bevételeink a különböző jogcímeken miképp teljesültek.

## Kiadások

A 2017. évre vonatkozó kiadások eredeti előirányzata 499355 E Ft, a módosított előirányzat 957452 E Ft, míg a teljesített kiadások összege 682297 E Ft volt. A kiadások teljesítése a módosított előirányzathoz viszonyítva 71 %.

### Személyi juttatások

A személyi juttatások előirányzatát az év folyamán többször módosítottuk és a tervezett összeg 94 %-ban realizálódott. Az előirányzat maradvány oka, hogy a megszavazott jutalmak pénzügyi teljesítése már a 2018. évet fogja érinteni, melynek fedezetét a maradvány egy része biztosítja.

### Munkaadót terhelő járulékok

A közterhek teljesítése 89 %-ban történt meg a személyi juttatásoknál leírtak miatt.

### Dologi kiadások

A kötelezettségvállalásokat, a kiadások teljesítését meghatározta a bevételeink teljesülése. A kötelezettségvállalással terhelt kiadásainkat teljesítettük. A dologi kiadások módosított előirányzata 146049 E Ft volt, ezzel szemben a teljesítés 117420 E Ft, ami 80 %-nak felel meg.

### Ellátottak pénzbeli támogatásai

A települési önkormányzat szociális rászorultság esetén - a szociális alapellátás keretében - a jogosult számára települési támogatást állapít meg e törvényben, valamint az önkormányzat rendeletében meghatározott feltételek szerint. Az ellátások teljesülése, a módosított előirányzathoz képest 61 %-ban teljesült.

### Egyéb működési célú kiadások

Kötelező feladatainkra ellátására megállapodást kötöttünk a Mosonmagyaróvári Térségi Társulással, valamint a Lébényi Óvodafenntartó Társulással. Így a feladat ellátás gazdaságos és minden területen megoldott a szakmai munka színvonalas ellátása. A feladatok ellátására összesen 144245 E Ft támogatást nyújtottunk, és így a módosított előirányzat 97 %-a teljesült.

A településen működő egyesületek és az egyházak részére 23775 E Ft támogatást nyújtottunk.

### Beruházások

A 2017. évben megvalósított beruházási kiadásait a 6. számú melléklet tartalmazza. A beruházások módosított előirányzata 201399 E Ft volt, míg a megvalósítás 23430 E Ft, amely lényegesen elmaradt a tervezett összegtől. Ennek indoka, hogy a bölcsőde építésére kiutalt támogatások miatt és a költségvetési egyensúly megtartása érdekében a beruházási kiadás tervezett összege teljes összege megtervezésre kerül.

### Felújítások

A felújítások részletes bemutatását a 7. számú melléklet tartalmazza tételesen. Felújítások tervezett összege 110243 E Ft volt és a kiadások teljesítése 53 %-ban történt. A jelentős eltérést az önkormányzati hivatal energetikai korszerűsítésére elnyert pályázati összeg okozta, mivel itt is biztosítanunk kellett a költségvetési egyensúlyt.

### Egyéb felhalmozási kiadások

A tervezett 1889 E Ft előirányzattal szemben a felhalmozási pénzeszköz átadások 618 E Ft-ban teljesültek. Az egyéb felhalmozási kiadásokat a Mosonmagyaróvári Térségi Társulás részére utaltuk ki.

### Belföldi értékpapír kiadások

A kiutal pályázati pénzekből vásárolt értékpapírokat rövid időn belül vissza kellett váltanunk a felügyeleti szerv állásfoglalása alapján.

### Belföldi finanszírozás kiadásai

Itt került kimutatásra a 2016. évben kiutalt, de a 2017. költségvetési évet érintő 0. havi költségvetési támogatás.

Az alábbi ábra szemlélteti a teljesített kiadások %-os megoszlását.

# Maradvány

Az új államszámviteli szabályozás – az Áht.-ban meghatározott fogalomnak megfelelően –

* egyszerűsíti a költségvetési maradvány megállapításának módját és tartalmát,
* megszűnnek a záró pénzkészletet érintő korrekciós tételek (az aktív és passzív pénzügyi elszámolások) és a pénzmaradvány összegét módosító finanszírozási korrekciók,
* megszűnik a pénzmaradvány és az előirányzat maradvány közötti különbség,
* a maradvány megállapítása az államháztartás mindkét alrendszerében ugyanolyanmódszerrel történik,
* a maradvány tartalékolására sem lesz lehetőség, az előző évi maradványt a nyitó rendező tételek keretében finanszírozási bevételként kell elszámolni, ami a tárgyévi kiadások, befizetések fedezetére szolgál, az el nem költött rész pedig ismételten maradványként jelenik meg.

Lébényi Közös Önkormányzati Hivatal maradványa 145 E Ft, míg Lébény Város Önkormányzat maradványa 301324 E Ft.

A részletes kimutatást mellékletként csatoljuk előterjesztésünkhöz.

# Eredmény-kimutatás

Az eredmény-kimutatás megmutatja a költségvetési szerv gazdálkodásának, tevékenységeinek együttes eredményét, az adott költségvetési évben, pénzforgalomban ténylegesen teljesített, valamint a pénzforgalomban még nem teljesített, de az adott évre járó eredményszemléletű bevételek, valamint az adott évi tevékenységet terhelő költségek/ráfordítások – függetlenül attól, hogy azok pénzforgalomban kiadásként az adott évben vagy az előző évben merültek fel, illetve a következő évben fognak teljesülni – különbözetének összegében. Az önkormányzat és a hivatal eredmény-kimutatását anyagunkhoz mellékeljük.

# A vagyon alakulása

A nemzeti vagyonba tartozó befektetett eszközök állománya a 2017. december 31-ei állapothoz képest 75492 E Ft-tal csökkent. Az iskolák „államosítása” miatt az iskolai épületek és eszközök állománya átkerült a tankerülethez és emiatt tapasztalható az eszközök állományában a csökkenés. Az önkormányzat és a hivatal részletes mérlegét anyagunkhoz mellékeljük, amely az immateriális javak, a tárgyi eszközök, valamint az üzemeltetésre átadott eszközök állományváltozását részletesen tartalmazza.

Jogszabályi előírásoknak megfelelően anyagunkhoz mellékeljük az önkormányzat és intézményeinek nyilatkozatát a belső kontrollrendszerre vonatkozó előírások eleget tételéről, melyet kérünk elfogadni.

# Összegzés

A 2017. költségvetési évet a szigorú költséggazdálkodás jellemezte, új kötelezettséget csak a zavartalan működés érdekében vállaltunk.

A 2017. évben önkormányzatunk továbbra is az ésszerű, költségtakarékos, hatékony és eredményes gazdálkodást folytatta a város fejlődésének megvalósítása érdekében.

Lébény Város Önkormányzat 2017. évi gazdálkodása során megvalósultak a költségvetés fő célkitűzései. A város és az érdekeltségi körébe tartozó intézmények működőképessége teljes mértékben biztosított volt. Az önkormányzatunk költségvetési gazdálkodásáról összességében elmondható, hogy stabil és eredményes volt. A korábbi évekhez hasonlóan prioritást élveztek a tervezett beruházások és felújítások megvalósítása, az önkormányzat és intézményeinek hatékony működtetése, a településen élők életkörülményeinek javítása, a különböző kulturális és sport rendezvények megtartása és a településen működő egyházak és civil egyesülések támogatása.

Lébény város gazdálkodásáról elmondható, hogy gazdálkodása kedvezően alakult, a város több útja, épülete és közterülete megújult.

Lébény, 2018. május 18.

 Kovács Gábor

 polgármester

# Előzetes hatásvizsgálat

Lébény Város Önkormányzat Képviselőtestülete

…./2018.(…….) önkormányzati rendelete

Lébény Város Önkormányzata 2017.évi zárszámadási rendeletéhez

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges:

*Társadalmi-gazdasági hatása:*

A jelen költségvetési rendelet-tervezet összeállításakor értékelésre kerültek mindazon feladatok, amelyek az önkormányzat 2018. évi költségvetésének végrehajtását befolyásolják, teljesítését megalapozzák.

A költségvetési adatok alapján megállapítható, hogy a 2018. évi költségvetésben kitűzött célok, az önkormányzati feladatellátást támogatják. A kiadások tervezésénél a takarékosság és ésszerűség a jellemző. Az önkormányzat 2018. évben is hitel felvétele nélkül gazdálkodhat.

*Környezeti, egészségi körülmények:*

A rendeletben foglaltak végrehajtásának közvetlen egészségügyi, környezetre gyakorolt hatásai nincsenek, a jogszabályok által az önkormányzatok kötelezettségeként meghatározott ágazati feladatokat nem veszélyeztette.

*Adminisztratív terheket befolyásoló hatása*:

A rendelet-tervezet, annak mellékletei és szöveges indoklása átfogóan határozták meg a 2018. évi feladatellátásokat, a feladatellátások során felmerülő adminisztratív terheket. Az adminisztráció erősítése abból a szempontból is indokolt, hogy a közpénzek felhasználása még fokozottabban átláthatóbb legyen, illetve, hogy a törvényességi előírásoknak eleget tegyen az önkormányzat.

*Egyéb hatása:* Nincs.

*A jogszabály megalkotásának szükségessége, a jogalkotás elmaradásának várható következményei:*

Magyarország helyi önkormányzatairól szóló 2011. évi CLXXXIX. törvény 111. § (1)-(3) bekezdése és az államháztartásról szóló 2011. CXCV. törvény 34. § (1)-(5) bekezdésben foglaltak teszik indokolttá.

Ennek elmaradása esetén, az önkormányzat nem tenne eleget törvényi kötelezettségeknek. Ez maga után vonná többek között a központi költségvetési hozzájárulások esetleges felfüggesztését, zárolását, valamint az előző évi kötelezettség-vállalások teljesítésére nincs jogalap, valamint törvényességi észrevétel.

*A rendelet alkalmazásához szükséges feltételek:*

A rendelet-tervezet összeállításának tárgyi, személyi, szervezeti feltételei a Lébényi Közös Önkormányzati Hivatalánál rendelkezésre álltak.

# NYILATKOZAT

Alulírott …………………………**Önkormányzat/Társulás** költségvetési szerv vezetője jogi felelősségem tudatában kijelentem, hogy az előírásoknak megfelelően **a 2017. évben** az általam vezetett költségvetési szervnél gondoskodtam

- a belső kontrollrendszer kialakításáról, valamint szabályszerű, eredményes, gazdaságos és hatékony működéséről,

- olyan szervezeti kultúra kialakításáról, amely biztosítja az elkötelezettséget a szervezeti célok és értékek iránt, valamint alkalmas az integritás érvényesítésének biztosítására,

- a költségvetési szerv vagyonkezelésébe, használatába adott vagyon rendeltetésszerű használatáról, az alapító okiratban megjelölt tevékenységek jogszabályban meghatározott követelményeknek megfelelő ellátásáról,

- a rendelkezésre álló előirányzatok célnak megfelelő felhasználásáról,

- a költségvetési szerv tevékenységében a hatékonyság, eredményesség és a gazdaságosság követelményeinek érvényesítéséről,

- a tervezési, beszámolási, információszolgáltatási kötelezettségek teljesítéséről, azok teljességéről és hitelességéről,

- a gazdálkodási lehetőségek és a kötelezettségek összhangjáról,

- az intézményi számviteli rendről,

- olyan rendszer bevezetéséről, amely megfelelő bizonyosságot nyújt az eljárások jogszerűségére és szabályszerűségére vonatkozóan, biztosítja az elszámoltathatóságot, továbbá megfelel a hazai és közösségi szabályoknak,

- arról, hogy a vezetők a szervezet minden szintjén tisztában legyenek a kitűzött célokkal és az azok elérését segítő eszközökkel annak érdekében, hogy végre tudják hajtani a meghatározott feladatokat és értékelni tudják az elért eredményeket. E tevékenységről a vezetői beszámoltatás rendszerén keresztül folyamatos információval rendelkeztem, a tevékenységet folyamatosan értékeltem.

**A vonatkozó jogszabályok belső kontrollrendszerre vonatkozó előírásainak az alábbiak szerint tettem eleget:**

**Kontrollkörnyezet:**

* Rendelkezésre állt hatályos, egységes szerkezetbe foglalt alapítói okirat.
* Rendelkezésre állt hatályos szervezeti és működési szabályzat.
* Rendelkezésre álltak a jogszabályok alapján kötelezően elkészítendő szabályzatok.
* Belső szabályzatban rendezettek voltak a működéshez kapcsolódó, pénzügyi kihatással bíró, jogszabályban nem szabályozott kérdések.
* A jogszabályi kötelezettségeknek megfelelő ellenőrzési nyomvonalak kialakításra kerültek, írásban rögzítettek.
* A költségvetési szerv vezetője szabályozta a szabálytalanságok kezelésének eljárásrendjét.
* Rendelkezésre állt belső ellenőrzési kézikönyv.
* A jogszabályi kötelezettségeknek megfelelő munkaköri leírások kialakításra kerültek, írásban rögzítettek és azokat aláírták.
* Kialakításra került a jogszabályi kötelezettségeknek megfelelő teljesítmény-értékelési rendszer.
* Biztosított volt, hogy a költségvetési szerv működésében a szakmai felkészültség, a pártatlanság és elfogulatlanság, az erkölcsi feddhetetlenség értékei érvényre jussanak, valamint a közérdek előtérbe kerüljön az egyéni érdekekkel szemben.

**Kockázatkezelési rendszer:**

* A költségvetési szerv vezetője működtetett kockázatkezelési rendszert.
* Megtörtént a költségvetési szerv tevékenységében, gazdálkodásában rejlő kockázatok felmérése, megállapítása.
* Meghatározták az egyes kockázatokkal kapcsolatban szükséges intézkedéseket, valamint a teljesítésük folyamatos nyomon követésének módját.

**Kontrolltevékenységek:**

* A kontrolltevékenységek részeként minden tevékenységre biztosított volt a folyamatba épített, előzetes, utólagos és vezetői ellenőrzés.
* Biztosított volt a folyamatba épített, előzetes, utólagos és vezetői ellenőrzés a pénzügyi döntések dokumentumainak elkészítése vonatkozásában (ideértve a költségvetési tervezés, a kötelezettségvállalások, a szerződések, a kifizetések, a támogatásokkal való elszámolás, a szabálytalanság miatti visszafizettetések dokumentumait is).
* Biztosított volt a pénzügyi kihatású döntések célszerűségi, gazdaságossági, hatékonysági és eredményességi szempontú megalapozottsága.
* Biztosított volt a költségvetési gazdálkodás során az előzetes és utólagos pénzügyi ellenőrzés, a pénzügyi döntések szabályszerűségi szempontból történő jóváhagyása, illetve ellenjegyzése.
* Biztosított volt a gazdasági események elszámolásának (a hatályos jogszabályoknak megfelelő könyvvezetés és beszámolás) kontrollja.
* Biztosított volt a Bkr. 8. § (2) bekezdésének a), c) és d) pontjában felsorolt tevékenységek feladatköri elkülönítése.
* A költségvetési szerv vezetője biztosította a költségvetési szerv belső szabályzataiban a felelősségi körök meghatározásával legalább az alábbiak szabályozását:

a) engedélyezési, jóváhagyási és kontrolleljárások,

b) a dokumentumokhoz és információkhoz való hozzáférés,

c) beszámolási eljárások.

**Információs és kommunikációs rendszer:**

* A költségvetési szerv vezetője kialakított és működtetett olyan rendszereket, amelyek biztosították a megfelelő információk megfelelő időben való eljutását az illetékes szervezethez, szervezeti egységhez, személyhez.
* A költségvetési szerv eleget tett az Info tv.-ben meghatározott, a közérdekű adatokra vonatkozó tájékoztatási kötelezettségének.
* A költségvetési szerv vezetője eleget tett az állami és önkormányzati szervek elektronikus információbiztonságáról szóló 2013. évi L. törvényben meghatározott kötelezettségeknek.
* A költségvetési szerv vezetője eleget tett az iratkezelésre vonatkozó jogszabályi kötelezettségeknek. Az iratkezelés gyakorlata megfelelt az előírásoknak.

**Nyomon követési rendszer (monitoring):**

* A költségvetési szerv vezetője kialakította a szervezet tevékenységének, a célok megvalósításának nyomon követését biztosító rendszert.
* Végeztek operatív tevékenységek keretében megvalósuló folyamatos nyomon követést.
* Végeztek operatív tevékenységek keretében megvalósuló eseti nyomon követést.
* A költségvetési szerv vezetője gondoskodott az operatív tevékenységektől független belső ellenőrzés kialakításáról és megfelelő működtetéséről.
* A költségvetési szerv vezetője biztosította a belső ellenőrzés szervezeti és funkcionális függetlenségét.
* A költségvetési szerv vezetője biztosította a belső ellenőrzés működéséhez szükséges forrásokat.

**Kijelentem, hogy a benyújtott beszámolók a jogszabályi előírások szerint a valóságnak megfelelően, átláthatóan, teljes körűen és pontosan tükrözik a szóban forgó pénzügyi évre vonatkozó kiadásokat és bevételeket.**

**Az általam vezetett költségvetési szerv gazdasági vezetője eleget tett tárgyévben esedékes továbbképzési kötelezettségének a belső kontrollok témakörében:**

**igen-nem**

Kelt: Lébény, 2018. 04. 17.

P. H.

………........................

# Határozati javaslat

 Lébény Város Önkormányzat Képviselő-testületének

 ………./2018. (V…..) határozata

 Lébény Város Önkormányzat Képviselő-testülete

 a 2017. évi költségvetés végrehajtásáról szóló szöveges

 beszámolót elfogadja.

 Lébény Város Önkormányzat Képviselő-testületének

 ………./2018. (V…..) határozata

 Lébény Város Önkormányzat Képviselő-testülete a

 költségvetési szervek belső kontrollrendszeréről és

 belső ellenőrzéséről szóló 370/2011. (XII.31.) Kormány-

 rendelet szerinti, a belső kontrollrendszer értékeléséről

 szóló vezetői nyilatkozatokat megismerte és elfogadja.